148 
Flere gamle Mænd vare alligevel altid meget ivrige efter at høre 
Hanserak prædike. Naar han derimod talte med dem, søgte de 
ved Spørgsmaal stadig at komme til rigtig Forstaaelse af hans 
Ord. Ofte har det sikkert været oprigtigt ment, naar de for- 
sikrede, at de gjerne vilde høre om Gud og blive døbte, men 
at Vejen til Vestkysten var for lang for dem. De både derfor 
ivrig om, al der maatte komme Lærere op til dem, ligesom vi 
nu havde været deroppe. Selvfølgelig var det ofte fornemmelig 
Udsigten til atter at kunne faa Tobak, der var den ledende 
Bagtanke i en saadan Bøn. 
Fra Hanseraks Dagbog skal jeg anføre følgende lille Træk: 
En Angekok, som Hanserak havde talt indtrængende til, sagde, 
at han følte sin Uvidenhed, troede paa Vorherre og havde megen 
Lyst til at blive døbt. Da Hanserak foreholdt ham, at hvis han 
troede, maatte han holde op med de hedenske Skikke og 
Angekokvæsenet, svårede Hedningen: «Da jeg er vant til det, 
kan jeg ikke slippe det.» Hanserak sagde, at naar han ikke 
ophørte dermed, var han ikke troende, thi en Troende maatte 
slippe alle urigtige Vaner. Herpaa svarede Hedningen: «Ja, 
naar jeg efterhaanden kommer til at forstaa Dig noget bedre, 
vil jeg vel ogsaa komme til at slippe dem.» 
Angmagsalikerne have meget stor Kunstsands. Da Tegning, 
Indridsning og Maling ikke tidligere have været kjendte, er Alt 
fremstillet og gjengivet ved Udskæring. 
I Dukker og Dyremodeller sees en fortrinlig Opfattelse, 
hvori det ejendommelige fremhæves. Paa Dukker udarbejdes kun 
Kroppen og Hovedformen. De, der skulle forestille Kvinder, 
gives en bred Haartop. Ansigtet udarbejdes sjeldent, Armene 
udelades helt"), medens Benene gjøres uforholdsmæssig svære, 
!) En Undtagelse gjøres i en Bjørnejagt, der fremstilles ved 8 Figurer. Da 
Mændene her skulle holde Lændserne i Hænderne, har Udskæreren ikke 
kunnet udelade Armene; men, da det er ualmindeligt at fremstille dem, 
have de faaet en uforholdsmæssig Længde, især paa de Figurer, der med 
bøjet Arm holde Lændseren parat til Angreb. 
